PÄÄTÖSLAUSELMA(1)

Angolan tilanne

Yhteinen edustajakokous, joka

- kokoontui Nassaussa (Bahama) 11. - 14. lokakuuta 1999,

- ottaa huomioon Angolaa koskevat aikaisemmat päätöslauselmansa,

- ottaa huomioon 22. heinäkuuta 1999 päivätyn EU: n julistuksen,

- ottaa huomioon YK: n turvallisuusneuvoston Angolaa koskevat päätöslauselmat,

- ottaa huomioon OAY: n ja SADC: n asiaa koskevat päätöslauselmat,

A. valittaa syvästi Angolan sisällissodan puhkeamista uudelleen, mikä johtuu suureksi osaksi Savimbista ja hänen joukoistaan, joiden sotilaalliset toimet ovat kohdistuneet pääasiassa siviiliväestöön ja johtaneet satojen ihmisten kuolemaan tai haavoittumiseen sekä pakottaneet tuhansia muita pakkosiirtolaisuuteen johtaen näin äärimmäisen huolestuttavan humanitaarisen tilanteen syntymiseen,

B. ottaa huomioon YK: n turvallisuusneuvoston päätöslauselmat, joissa syytetään UNITA: a ja joissa se tuomitaan Lusakan sopimuksen täytäntöönpanon laiminlyömisestä ja näin ollen Angolan poliittisen ja sotilaallisen tilanteen heikentämisestä,

C. katsoo, että ainoa toivo kestävän rauhan saavuttamisesta Angolassa riippuu poliittisesta ratkaisusta, joka merkitsee YK: n turvallisuusneuvoston asiaa koskevien päätöslauselmien täydellistä ja ehdotonta täytäntöönpanoa,

D. on erittäin huolestunut siitä, että pakolaisten ja pakkosiirtolaisiksi joutuneiden ihmisten määrä on vihollisuuksien viimeisimmän puhkeamisen vuoksi kasvanut jyrkästi, mikä vaarantaa suuren väestönosan hengen ja hyvinvoinnin,

E. ottaa huomioon, että Angolan väestö elää säälittävässä köyhyydessä, vaikka maalla on runsaat luonnonvarat, joita käytetään selkkauksen rahoittamiseen,

1. tuomitsee päättäväisesti sodan aloittamisen uudelleen, mikä merkitsee vakavaa takaiskua rauhanprosessille; kehottaa noudattamaan tiukasti Lusakan pöytäkirjaa ja YK: n turvallisuusneuvoston Angolaa koskevia päätöslauselmia ja kiinnittää erityistä huomiota Jonas Savimbin joukkojen riisumiseen aseista ja niiden täydelliseen, välittömään ja valvottuun kotiuttamiseen sekä perustuslain ja kansanvaltaisten instituutioiden kunnioittamiseen ainoana perustana oikeudenmukaiselle ratkaisulle, joka antaa Angolan kansalle mahdollisuuden elää rauhassa ja kansanvaltaisen hallinnon vallitessa;

2. kehottaa Savimbia ja hänen joukkojaan lopettamaan sotatoimensa ja osoittamaan yksiselitteisen tahtonsa aloittaa vilpittömässä mielessä vuoropuhelu Angolan hallituksen kanssa Lusakan sopimuksen ja YK: n turvallisuusneuvoston päätöslauselmien pohjalta, ja muussa tapauksessa Yhdistyneiden Kansakuntien jo asettamia sanktioita tulisi koventaa; kehottaa tässä yhteydessä hallitusta reagoimaan myöntävästi UNITA: n mahdollisiin toimiin, jotka voisivat edistää sodan lopettamista;

3. kehottaa YK: ta ja EU: ta jatkamaan ankaraa kansainvälistä painostusta Savimbia kohtaan ja kehottaa EU: ta, sen jäsenvaltioita ja AKT: ta toimimaan täysin yhteistyössä YK: n turvallisuusneuvoston komitean ja sen kahden asiantuntijapaneelin kanssa liittyen erityisesti niiden tiedonkeruutoimiin, varmistamaan kaikkien sanktioiden täytäntöönpanon ja vahvistamaan timanttikaupan valvontaa, koska Lontoo ja Antwerpen ovat sen maailmanlaajuisia keskuksia;

4. kehottaa komissiota tekemään yhdessä jäsenvaltioiden kanssa tutkimuksen sanktioiden toteuttamisesta, erityisesti timanttikaupan kulusta, ja kehottaa sitä antamaan tukensa sanktioiden toteuttamisen seurantatyölle Angolan rajoilla;

5. pitää myönteisenä vähän aikaa sitten uudelleen aloitettua YK: n vähäistä läsnäoloa Angolassa ja vahvistaa olevansa sitä mieltä, että YK: n jatkuva läsnäolo Angolassa, ottaen huomioon ihmisoikeuksiin liittyvät tehtävät, voi edistää merkittävästi kansallista sovintoa estämättä kuitenkaan tutkimuksia, joilla pyritään selvittämään ihmisoikeuksien loukkauksista poliittisesti ja rikosoikeudellisesti vastuussa olevien henkilöllisyys;

6. pitää myönteisenä vähän aikaa sitten Angolan ja WFP: n välillä allekirjoitettua sopimusta ja vetoaa Angolan hallitukseen sekä erityisesti Savimbiin ja hänen joukkoihinsa, jotta nämä kunnioittaisivat täysin ihmisoikeuksia ja toimisivat yhteistyössä humanitaaristen järjestöjen kanssa hätäavun toimittamiseksi sekä takaisivat niiden henkilöstölle turvallisen ja vapaan liikkumisen sekä sallisivat heille ehdoitta pääsyn apua tarvitsevien luokse;

7. tuomitsee henkilömiinojen käytön Angolassa ja pyytää miinojen raivaamiseen EU: n tukea kiireellisenä toimenpiteenä ottaen erityisesti huomioon miinojen valtaisan lisääntymisen viime kuukausien aikana;

8. kehottaa EU: n jäsenvaltioita, Yhdistyneitä Kansakuntia ja yleisesti kansainvälistä yhteisöä jatkamaan humanitaarisen avun toimittamista Angolaan ja pyytää komissiota antamaan käyttöön tarvittavat resurssit humanitaarisen kriisin hoitamiseksi, joka on syntynyt pakolaisten ja pakkosiirtolaisuuteen joutuneiden ihmisten uuden vyöryn vuoksi, sekä miinanraivauksen tukemiseksi;

9. kehottaa yhteispuheenjohtajiaan välittämään tämän päätöslauselman AKT-EU-neuvostolle, komissiolle, YK: n turvallisuusneuvostolle, OAU: lle ja UNITA: lle.

(1) Yhteinen edustajakokous hyväksynyt 14. lokakuuta 1999 Nassaussa (Bahama).